източник http://www.rzi-dobrich.org/docs/1322664595_IB_01.12.2011g..doc
Брой № 39
30.11.2011г. ЛИЦЕ ЗА КОНТАКТИ
ДО ВСИЧКИ МЕДИИ Д-р Людмила Бердж
Директор дирекция ПБПЗ
Тел.: 655515
На 1 декември - Световния ден за борба срещу СПИН, започва Националната информационна АНТИСПИН кампания. Тя се провежда за осма поредна година и се организира от Програма «Превенция и контрол на ХИВ/СПИН», финансирана от Глобалния фонд за борба срещу СПИН, туберкулоза и малария, в партньорство с Регионалните здравни инспекции, общини и неправителствени организации. Тази година тя е насочена към популяризиране на безрисковото сексуално поведение, употребата на презервативи, както и към толерантното отношение към хората, живеещи с болестта. Мотото на кампанията е «Презерватирай се!» и има за цел да напомни, че постоянната и правилна употреба на презервативи е ефективен начин за предпазване от ХИВ и други сексуално преносими инфекции. Кампанията ще протече в три ключови етапа, свързани със Световния ден за борба срещу СПИН – 1-ви декември, Деня на влюбените – 14 февруари и Международния ден за съпричастност със засегнатите от ХИВ/СПИН, който се отбелязва в третата неделя на м. май.
Данните за разпространението на ХИВ инфекцията по света са тревожни. Според последни изчисления на Програмата на ООН за ХИВ/СПИН (UNAIDS) към края на 2010г. 33,3 милиона души живеят с ХИВ, а между 25-33 милиона души са починали от болести, свързани с ХИВ инфекция. Около 7100 лица се инфектират ежедневно с ХИВ. Най-бързо епидемията се разраства в Източна Европа, Централна Азия и Северна Африка. Половите неравенства са измежду главните пречки пред адекватния отговор на ХИВ/СПИН. 26% от новоинфектираните лица в глобален план са момичета на възраст 15-24 години. Вирусът на СПИН е основна причина за смъртта на много млади жени в репродуктивна възраст.
По данни на Министерството на здравеопазването към 04.11.2011г., в България са регистрирани 1438 ХИВ-позитивни лица. Според епидемиологични модели на СЗО и Програмата на ООН за ХИВ/СПИН (UNAIDS) обаче, реалният брой на хората, живеещи с ХИВ в страната ни, е оценен на близо 4000 души. От началото на 2011г. са регистрирани 166 нови ХИВ-позитивни лица. Разпределението по пол сочи 132 мъже и 34 жени.
38% (63 лица) от новорегистрираните с ХИВ през тази година са млади хора на възраст между 17-29години. За първи път през тази година броят на новоинфектираните млади хора намалява. През 2010 г. младите хора в тази възрастова група бяха 55% от новорегистрираните серопозитивни лица. Освен това долната възрастова граница през 2010 г. бе критично понижена до 15 години. През тази година тя вече се покачва на 17 години. Положителните тенденции се дължат на усилията за превенция на ХИВ и СПИН от страна на МЗ, Националната програма и неправителствения сектор.
Очертава се тенденция на повишаване на новооткритите случаи във възрастова група 40-49години: от 10,4% (17 лица) през 2010г. до 18,6% (31 лица) през 2011г.
Според пътя на предаване на инфекцията и през тази година се очертават две особено уязвими групи – приблизително 34% (56 лица) от новорегистрираните са инжекционно употребяващи наркотици и 26% (43 лица) са мъже, които имат сексуални контакти с мъже. Тези резултати показват, че при гей общността има увеличение на броя на новорегистрираните случаи с 6% спрямо миналата година.
През тази година са регистрирани и 6 бременни носителки на вируса, и 2 ХИВ-позитивни деца. За да се предотвратят подобни случаи е изключително важно всички жени да се изследват за ХИВ през първото и третото тримесечие от бременността. Министерство на здравеопазването осигурява безплатна антиретровирусна профилактика за предпазване предаването на вируса от ХИВ-позитивна майка на нейното дете. При навременното й прилагане детето може да остане здраво в над 98% от случаите.
Приблизително 60% от новорегистрираните случаи са открити благодарение на дейността на Кабинетите за анонимно и безплатно консултиране и изследване за СПИН (КАБКИС) и неправителствените организации, под-получатели на средства от Глобалния фонд за борба срещу СПИН, туберкулоза и малария.
Най-много случаи на ХИВ-позитивни лица за 2011г. са регистрирани в гр. София – 72 и в регионите на Пловдив – 27, Варна – 12 и Пазарджик – 11.
МЗ осигурява антивирусна терапия за всички нуждаещи се хора. Тя се осъществява в 5 сектора, които са разкрити към Инфекциозните клиники в София, Пловдив, Варна и Плевен. В момента от нея се възползват 432 души, а общо 665 лица с ХИВ са регистрирани за проследяване. За тази цел през 2011 г. МЗ осигури 21 медикамента на стойност 7.9 милиона лева. За гарантиране непрекъснатостта на терапията със средстава на Глобалния фонд за борба срещу СПИН, туберкулоза и малария бе създаден и резерв от медикаменти на стойност около 1 милион лева. Прилагането на антиретровирусната терапия удължава живота на пациентите, подобрява имунния им статус и подобрява качеството им на живот.
По повод Световния ден за борба срещу СПИН – 1-ви декември и началото на Националната информационна АНТИСПИН кампания „Презерватирай се!”, РЗИ – Добрич организира и реализира регионална кампания в партньорство с Община Добрич, общините и училищата от региона, Общински клуб К7, ОМЦ „Захари Стоянов” – гр. Добрич и медиите.
Обучение на медицинските специалисти от училищата на гр. Добрич във връзка с „Превенция на ХИВ/СПИН” и кампанията по повод 1-ви декември - Световния ден за борба срещу СПИН;
На СОУ и професионалните гимназии в гр. Добрич ще бъдат предоставени презервативи, както и големи червени панделки за изработване на тематични табла по повод 1-ви декември;
Организиране и провеждане на лекции и дискусии на теми “СПИН и СПИ”, “Превенция на ХИВ/СПИН”, “Безрисково сексуално поведение” и др. в училищата на гр. Добрич и региона;
Предоставяне на презервативи в общините на област Добрич за разпространение сред млади хора и обществеността;
Разпространение на презервативи в популярни младежки заведения на гр. Добрич;
На 30.11.2011г. от 18.30ч. в Общински младежки център”З. Стоянов” – гр. Добрич ще се проведе Рок-концерт, посветен на Световния ден за борба срещу СПИН. Ще се раздават презервативи и балони;
На 01.12.2011г. ще се реализира ден на отворените врати в СПИН лабораторията на РЗИ - Добрич. През този ден гражданите ще имат възможност да се запознаят с дейността на Дирекция ПБПЗ и лабораторията, в която се извършват изследванията. Денят на отворените врати е част от визията на МЗ и Програма “Превенция и контрол на ХИВ/СПИН” за установяване на прозрачна, открита форма на общуване на медицинските специалисти с широката общественост. Целта е да се популяризира тяхната дейност и да се даде повече информация за ХИВ/СПИН и сексуално предаваните инфекции - диагностиката и лечението им;
На 01.12.2011г. от 12.30ч. на пл. „Демокрация” в гр. Добрич, Община Добрич, съвместно с БМЧК, Общински клуб К7, училищата от града и РЗИ- Добрич ще отбележи Световния ден за борба срещу СПИН с общоградска проява. Ще се раздават презервативи и ЗОМ, ще се оформи голяма червена панделка от балони;
На 01.12.2011г. от 18.30ч. в кино „Икар” – гр. Добрич, Общински клуб К7 ще отпразнува втория си рожден ден с концерт „Открита сцена”.
Реализиране на КАБКИС на терен:
На 21.11.2011г. – Районен съд – гр. Добрич;
На 30.11.2011г. – ОМЦ „З. Стоянов” – гр. Добрич;
На 01.12.2011г. – ПГ по туризъм „П.Яворов” – гр. Добрич.
С писмо, получено по електронната поща с изх. №16-00-55/21. 05. 2012 г от Министерство на здравеопазването ни информира за получени...